text:
Gasabo : Hatangijwe gahunda yokuboneza urubyaro kubagabo
Kuri uyu wa Gatandatu taliki ya 13 Ukwakira 2018 mu karere ka Gasabo kubitaro bya Kibagabaga, hatangijwe igikorwa cy’ubukangurambaga kubaganga n’abajyanama b’ubuzima ndetse n’Itangazamakuru, mu rwego rwo gukangurira abantu kuboneza urubyaro by’umwihariko abagabo (vasectomy).
Mu ijambo rye Umuyobozi w’ibitaro bya Kibagabaga Dr Mutaganzwa Avite ubwo yatangaga ikaze kubari baje gukurikirana iki gikorwa cyo kuboneza urubyaro kubagabo, yashishikarije abaganga bagenzi be, kurushaho gusobanukirwa neza ukuntu ubu buryo bukoreshwa, hagamijwe kuzafasha abagabo bose bazabagana bifuza kuboneza urubyaro.
Umwe mu batangabuhamya witwa Hategekimana Ignace afatanije n’Umugore we Mukanyandwi Germaine bafitanye abana batanu ,batangaje ko bafashe iyambere mu kuringaniza urubyaro aho bamaze igihe cy’imyaka umunani bishimira impinduka byabazaniye ziganisha ku iteranbere ,uruhare runini rukaba icyemezo bumvikanye ho bombi, bityo umugabo nawe akaboneza urubyaro (vasectomy) aribyo bikunze kwitwa kwifungisha kubagabo.
Muri iki gikorwa kandi hifashishijwe iyakure, herekanwe umugabo w’imyaka 48 witwa Jean Pierre akaba ari Umunyarwanda utuye mu gihugu cya Canada , aho yari arimo gukorerwa igikorwa cyo kwifungisha, mu buhamya bwe akaba yaratangarije abamurebaga ko ntamugabo ukwiye guterwa impungenge no kuringaniza urubyaro kuko bitababaza ,bitwara akanya gato,kandi ntibigire ingaruka, ahubwo bikaba uburyo bwiza bwo kugera ku iterambere mu muryango.
Dr Anicet Nzabonimpa umukozi wa Minisante mu kigo cya RBC ufite mu nshingano gahunda yo kuringaniza urubyaro ,akaba ari nawe uhagarariye ikigikorwa cya vacetomy ,yagize ati:”Ntitwagena umubare w’abana bazavuka hirengagijwe uhare n’icyemezo gikwiye gufatwa n’umugabo ,bityo abagabo bakaba bakwiye gufashwa guhindura imyumvire kuri iki kibazo gihangayikishije Isi muri rusange”.
Yagarutse kugikorwa cyo kuboneza urubyaro cyane kubagabo, ashingiye ahanini kukuba aribo babigiramo uruhare runini mu kubyara cyane kabone niyo umugore yaboneza urubyaro, nyamara umugabo atiyumvisha neza ingaruka ziri mukubyara benshi, amuca inyuma akabyara ahandi ,mu gihe umugabo wamenye ko kuboneza urubyaro aringombwa akanabikora, aba atandukanye n’ibibazo bya hato na hato biterwa no kubyara abo utazabasha kurera, kandi iterambere rikihuta mu muryango.
Dr Anicet Nzabonimpa yaboneye ho kumara impungenge Abagabo bashaka kuboneza urubyaro, asobanura ko ntazindi ngaruka bitera ,akaba ari n’igikorwa gifata akanya gato, aho umaze kubikorerwa aruhuka iminota 15 gusa akikomereza gahundaze.
Kuboneza urubyaro ni gahunda ya Leta igamije gushishikariza no gufasha abatuye Igihugu kubyara abana bashoboye kurera, yaba kubagaburira, kubishyurira amashuri, kubavuza n’ibindi nkenerwa kumwana uri mu muryango.


c: text/html

text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
IGICE CYA 32: INDIRIMBO
Umwuga wo kuririmba indirimbo zera wakurikizanywaga umwete mu mashuri y’abahanuzi. Ntihumvikanaga ingoma zivuzwa nta mpamvu, nta ndirimbo z’amanjwe zo kogeza umuntu no gukura ibite-kerezo ku Mana zaharangwaga; ahubwo haririmbwazaga Zaburi zo guhimbaza Umuremyi, no kogeza izina rye no gusobanura imirimo ye itangaza. Uko ni ko indirimbo zakoreshwaga umugambi wera, kugira ngo zerekeze ibitekerezo ku byera n’iby’icyubahiro n’iby’ubwiza, no gukangurira umutima gusenga Imana no kuyishima. 1 FE 97, 98 IZI2 89.1
Indirimbo zifte umugabane mu gihe cyo gusenga Imana mu bikari byo mu ijuru, kandi natwe dukwiriye guhirimbana uko dushoboye kose kugira ngo dufatanye n’abaririmbyi bo mu ijuru mu gihe turirimba indirimbo zo guhimbaza. Kwigisha ijwi kuririmba neza ni ikintu cy’ingenzi mu mashuri, kandi ntibikwiriye kwirengagizwa. Nk’ko kuririmba ari umugabane umwe wo mu mihango ikorwa n’idini, ni nako ari uguhimbaza no gusenga. Umutima ukwiriye kwita ku cyo indirimbo ibuga kugira ngo iwusobanurire ibikwiriye. 2PP 594:IZI2 89.2
Neretswe gahunda, gahunda itunganye yo mu ijuru, maze nshimishwa cyane no kumva indirimbo z’agahebuzo ziririmbirwayo. Mvuye mu iyerekwa, indirimbo zo mu isi zimbera umwaku kandi ntizanezeza. Nabonye urugaga rw’abamarayika, bari bahagaze ku ruhushya rufite ari amatsinda ane, marayika wese afite inanga y’izahabu. Ku mutwe w’inanga hari icyuma cyo guhindukiza ngo batunganye inanga cyangwa bahindure ijwi ryayo. Ntabwo intoke zabo zacuranganaga imirya y’inanga urutebwe, ahubwo bacurangaga imirya itari imwe ngo ibone uko izana amajwi atari amwe. Hariho marayika umwe uhora ayobora, ukora ku nanga bwa mbere maze akabaha ijwi, ubwo bose bagafatanyiriza hamwe kuririmba indirimbo nziza iboneye yo mu ijuru. Ntawabasha kubisobanura. Ni indirimbo yo mu ijuru, y’Imana, iririmbwa mu maso ha bose harabagiranishwa n’ishusho ya Yesu, ifite ubwiza butabona uko buvugwa. 3FT 146;IZI2 89.3
Neretswe yuko abasore bakwiriye guhagarara bashikamye bakagira Ijambo ry'Imana umugabo wo kubagira inama no kubayobora. Inshingano zikomeye cyane ziri ku basore, n’uko bazirebana ibambe rike. Kuririmba indirimbo iwabo, nkaho byabateye kwera no kugira ingeso z’umwuka, byatumye ubwenge bwabo buyoba mu by’ukuri. Indirimbo z’amanjwe n’indirimbo za rubanda z’iminsi barimo zisa naho zibanejeje. Ibicurangwa byo kuririmbisha byatwaye umwanya wari ukwiriye gusengwamo. lndirimbo iyo zikoreshejwe neza zihinduka umugisha ukomeye; ariko iyo zikoreshejwe mu buryo bubi, ziba umuvumo uteye ubwoba. Zirasamaza, ariko ntizitanga ya mbaraga n’ubutwari Umukristo abasha kubonera ku ntebe y’ubuntu gusa, igihe avuga ibyo ashaka yicishije bugufi, arira cyane kandi abogoza amarira, asaba imbaraga yo mu ijuru ngo imukomeze cyane imurinde ibishuko bikomeye by’umubi. Satani ni we uyobora abasore yagize imbata. Yemwe, sinzi icyo navuga cyabatera kunesha imbaraga ye yo ijijisha ubwenge! Ni umunyabwenge uryohereza. agakururira abantu ku kurimbuka. 4IT 496, 497IZI2 90.1

robotstxt: allowed

filter: keep


text:
KU WA 5 W’ICYA 12 GISANZWE A, 26/06/2020
Amasomo: 2 Bami 25, 1-12; Zab 137 (136), 1-2, 3-4-5, 6; 1 Yh 4, 7-16; Mt 8, 1-4
Isomo rya mbere ryongeye kutwibutsa ububi n’ububisha byaranze mwene muntu mu mateka y’isi. Yezu Kirisitu we mu Ivanjili, aragezwa no gukiza. Yagiraga neza aho anyuze hose. Ni We twitegereza tukamusangamo amatwara mashya.
Bimwe mu bibi dusanga mu mateka ya muntu ndetse no mu Isezerano rya Kera, ni intambara z’urudaca. Amahanga yakunze gushyamirana no kurwana. Hamenetse amaraso menshi. Ibyo ntibyigeze bihagarara. Imwe mu nkomoko zabyo, ni abantu bamwe biyumvagamo imbaraga nyinshi. Abo ni bo bagiye batera andi mahanga bakayayogoza. Inyota yo kwigarurira ahantu, abantu n’ibintu ni yo itugaragariza ubunyamaswa bukabije benshi mu bami bagaragaje mu mahanga.
Mu bami b’ababisha babayeho mu kinyajana cya karindwi gishyira icya gatandatu mbere ya Yezu, uwagaragaje ububisha bwinshi, ni Nabukodonozoro wigaruriye ibihugu byinshi ategeka kuva muri 605 kugeza muri 562. Yigaruriye Abayisiraheli maze umwami wabo amutegeka kumupfukamira no guhinduka umugaragu we. Umwami Sedekiya (597-587) yageze aho yigomeka kuri Nabukodonozoro. Uyu mwami wari warigize ikinyamaswa yahise atera agamije gufata mpiri Sedekiya. Abasirikare b’abakalideya (ba Nabukodonozoro w’i Babiloni) bamaze igihe bakikije Yeruzalemu. Abayahudi babonye aho bapfumurira barabahunga. Ibihanyaswa bya Nabukodonozoro byabirutseho. Sedekiya ageze i Yeriko ingabo ze ziraneshwa ziranamutererana. Abakalideya baramufashe bamushyira Nabukodonozoro. Uyu na we afata abahungu ba Sedekiya abahotorera mu maso ye. Agira Sedekiya amunogoramo amaso amubohesha umunyururu amujyana i Babiloni ari intere.
Ubu bugome wabuvugaho iki? N’uyu munsi burigaragaza hirya no hino ku isi. Cyane cyane aho hose habera intambara, tuzi ukuntu abantu b’inzirakarengane bicwa urw’agashinyaguro. Tuzi abagore basambanywa bagakorerwa ibyamfurambi. Twumva iyicwarubozo rikorerwa abantu. Ni nde ukora ibyo bibi byose? Ni umuntu ubikorera abandi bantu. Koko “Inyamaswa mbi ni umuntu!”.
Ni Yezu wenyine waje ku isi azanye amahoro. Na we kandi, muntu ntiyamurebeye izuba! Bamwishe urupfu rubi. Ariko yarabababariye agira ngo arebe ko baca akenge. Muri iki gihe, nta muntu ureka iriya mico ya kinyamaswa atemeye gupfukamira Yezu nk’Umukiza n’Umucunguzi. Mu gihe hirya no hino ku isi na n’ubu hari abantu bitwara nk’ibisimba biryana, hose ku isi dukomeza gusoma Ivanjili y’amahoro ya Yezu Kirisitu. Twumvise ubugome bwa Nabukodonozoro twibuka ububisha bukiri hirya no hino ku isi. Ariko twanasomye ivanjili itubwira Yezu akiza umubembe. Twaboneyeho kwibuka abantu bose bakurikiye Yezu bakaberaho kugira neza. Isi irabakeneye. Bemeye Yezu. Urumuri rwabo rukomeje kumurikira bose. Nihagira urubona akemera, azakizwa. Kandi nta kwiheba, hari abava i buzimu bakajya i buntu. Hari n’abapfa uko bamye bakora nabi. Ni Yezu wenyine uzi aho bazaganishwa. Nta gushidikanya ni kwa Serupfu bakoreye. Ukora ibibi wese n’ibyaha byose ntacyo yikopa, uwo nguwo azagira ibyago umunsi yavuye kuri iyi si. Cyane cyane ariko umuntu ubaho ari umwicanyi: bene uwo ahakana urukundo rw’Imana kandi arimbura ibiremwa Imana yahaye ubuzima. Uwo rero, nta buzima bw’Imana azabona napfa atarahindura amayira.
Dukomeze dusabire isi amahoro. Tuyisabire kumenya Yezu Kirisitu kuko ari we ugarura mu nzira nziza ababi, abagiranabi bakamenya icyiza n’ineza izabageza mu ijuru. Nasingizwe iteka. Bikira Mariya aduhakirwe. Abatagatifu duhimbaza, Antelmi, Salvi, Pelayo, Yozefu Mariya Escriva, Yohani na Pawulo bahowe Imana na Yozefu Mariya Robles, badusabire kuri Data Ushoborabyose.
Padiri Cyprien Bizimana


text:
Kuri gicamunsi cyo Ku wa 20 Mutarama 2019, mu ishuri ryisumbuye rya G.S APPAPEC Murambi itsinda ry’abantu barimo Umushyushyarugamba Uwizeye Ally Soudy, Nick Dimpoz umenyerewe muri sinema Nyarwanda ndetse na Fayzo Pro umenyerewe mu gutunganya amashusho y’indirimbo, ryagiranye ibiganiro n’abanyeshuri byibanze ku kwita ku mpano zabo.
Mu biganiro byatanzwe byagiye bigaruka mu gutera akanyabugabo abanyeshuri biga muri iki kigo, bagaragaza impano zibarimo ndetse bakabikora birinda ibiyobyabwenge kuko akenshi aribyo usanga byica impano za bamwe kandi bari bafitiye umuryango nyarwanda akamaro.
Habimana Salvatore, umwe mu bize muri iki kigo yabashishikarije gukoresha imbaraga zishoboka biga ngo kuko byose birashoboka.
Ally soudy yavuze yifashishije imvugo imenyerewe yo gutebya yagize ati “ubwiza bw’umukobwa bushobora kumugeza ibwami ariko ko ubwenge bwe aribwo bumugenera igihe azamara ibwami”, abumvisha ko mbere na mbere bagomba kubanza gukunda ishuri bakiga bashyizeho umwete ibindi byose bikaba bizagenda biza.
Umunyeshuri witwa Ibisubizo Lailla wiga mu mwaka wa 5 yavuze ko inyigisho bakuye muri ibyo biganiro ntako zisa, akomeza agira ati ”Ndagira inama abanyeshuri bagenzi banjye kwirinda ibigare bibi kuko aribyo bibagira ibirara”, yanashimangiye ko aribyo ntandaro yatuma batagera ku nzozi zabo.
Niyibikora Samuel wiga mu mwaka wa mbere yashimishijwe n’inyigisho yahawe aho yagize ati ”izi nyigisho duhawe zizadufasha kwirinda kuba ibirara no kugera ku nzozi zacu”.
Umuyobozi w’umurenge wa Murambi, Birimwabagabo Edouard nawe yashimye iyi gahunda aho abantu bakuru baza kuganiriza barumuna babo, ati “Aha ni amahirwe umurenge wacu uba ugize kandi bikagirira n’akamaro igihugu muri rusange”.


text:
ICYIZERE KIRAHARI NYUMA YUKO UGIZE IKIBAZO CYO MU MUTWE
Umuryango mpuzamahanga wita k’Ubuzima (OMS) hari amatariki washyizeho yo kwita k’ubuzima bwo mu mutwe nk’itariki ya 10 Nzeri ya buri mwaka ni umunsi wo kuzikana kurwanya kwiyahura ndetse n’impamvu zituma abantu biyahura naho tariki ya 10 Ukwakira buri mwaka ni umunsi mpuzamahanga wo kwita ku buzima bwo mu mutwe.
Iyi minsi mu Rwanda ikaba yarahurijwe hamwe kugira ngo habe ubukangurambaga bw’amezi atatu bukangurira abantu kwirinda icyabashyira mu bibazo byo mu mutwe, buvuga ko nubwo ikibazo gihari ariko n’ubufasha burahari mu bigo bitandukanye bikorera mu Rwanda.
Hari imiryango itegamiye kuri Leta nayo ibasha kwita k’ubuzima bwo mu mutwe kuko hari ikora iby’ubumwe n’ubwiyunge no ku buvuzi bwo mu mutwe, hari irwanya ihohoterwa ariko yubaka ubuzima bwo mu mutwe, hari iyubaka urubyiruko ndetse n’ubuzima bwo mu mutwe, kuko byose atari ibyo gukemukira kwa muganga.
Kuri uyu munsi tariki ya 28 Ukwakira 2021 Ikigo cy’Igihugu gishinzwe Ubuzima ( RBC) gifatanije n’Umuryango mpuzamahanga wita ku bana ( UNICEF) hamwe na Kaminuza y’u Rwanda ishami rivura indwara zo mu mutwe bizihije umunsi mpuzamahanga wo kwita k’ubuzima bwo mu mutwe ufite insanganyamatsiko “Hari icyizere nyuma yuko ugize ikibazo cyo mu mutwe.Mureke twivuze”.
Ubushakashatsi bwabaye muri 2015 bukozwe n’ikigo cy’ibarurishamibare ku mibereho n’ubuzima cyagaragaje ko amakimbirane yo mu miryango abagore 40% bahuye n’ihohoterwa, naho muri 2020 ubushakashatsi bwerekanye ko bigeze kuri 46%. Ubwo iyo umwana akuriye muri uwo muryango urimo amakimbirane bigira ingaruka k’ubuzima bwe.
Prof Sezibera Vincent akaba ari umuyobozi w’ikigo cya kaminuza y’u Rwanda gikora ubushakashatsi kubirebana n’ubuzima bwo mu mutwe,ariko urubyiruko akaba arirwo rugaragaza indwara kurusha abakuze.
Agira ati “Bimwe mu biza ku isonga ni ukwiheba cyane ndetse bikageraho naho bagira ibitekerezo byo kwiyambura ubuzima(Kwiyahura), kandi iyo batiyahuye bakoresha imyitwarire isa nkaho idateza ubuzima bwabo imbere bajya mu biyobyabwenge, ibyo byose bakabiterwa n’ibibazo bibera mu miryango ndetse n’ihohoterwa abana bakorerwa ntibimenyekane”.
Umuyobozi mukuru wa UNICEF mu Rwanda Ms. Julianna Lindsey yagarutse ku butanye bafitanye n’ikigo cy’igihugu cy’ubuzima (RBC) cyane cyane muguhanahana amakuru ndetse no gukangurira urubyiruko rw’abangavu ko rugomba gufasha mu bibazo ruhura nabyo.
Agira ati “Uyu munsi watubereye umunsi mwiza kuritwe kuko twiyumviye ubuhamya bwaba bana b’abangavu ibibazo bahuye nabyo nuko babashije kubyivanamo, kuko kubivuga nibyo byatumye babasha kubisohokamo bityo babona kugira impinduka”.
Dr Yvonne Kayitashonga umuyobozi w’ ishami rishinzwe indwara zo mu mutwe mu kigo cy’Igihugu cy’Ubuzima (RBC) arasaba abantu gutega amatwi abangavu n’ingimbi kugira ngo batazarwara indwara zo mu mutwe.
Agira ati “Tugomba kwibanda cyane ku bana b’abangavu n’ingimbi kuko ibibazo byo mu mutwe cyangwa se guhangayika, kwitekerezaho bitangirira muri iyo myaka kuko hari impinduka ku mitekerereze yabo, nibwo atangira kwitekerezaho uko abayeho nuko yavutse, ndetse n’ubuzima bwe bw’ejo hazaza icyo gihe aba akeneye umubaha hafi umuntu mukuru bityo akamusobanurira kugira ngo abone ko ari ibisanzwe ku miterere ye yahindutse”.
Nkuko twabitangarijwe n’ishami rishinzwe ubushakashatsi muri Kaminuza y’u Rwanda kubirebana n’ubuzima bwo mu mutwe bugaragaza ko abana b’ingimbi n’abangavu bafite ibimenyetso by’ibibazo byo mu mutwe bari hagati ya 20 na 40%, ariko bikaba biterwa n’ibibazo byo mu miryango.
Ibindi bitera ibi bibazo harimo guhohoterwa kw’abana bashobora guhurira nabyo ku ishuri cyangwa se ahandi hatandukanye, aho ubushakashatsi bwakozwe na UNICEF na Minisante ifatanije na CDC bugaragaza ko 11% by’abana b’abakobwa bakorewe ihohoterwa rishingiye ku gitsina.
Abana b’abakobwa batwara inda zidateganijwe munsi y’imyaka 18 kuko muri raporo zitangwa bamaze kugera ku bihumbi 19, kuko ibyo byose byangiza ubuzima bwo mu mutwe bigatuma bafatwa n’ indwara y’agahinda gakabije aho ubu bagera kuri 11%.
Ubu ku bitaro by’Uturere 46 mu gihugu bifite ubuvuzi bw’indwara zo mu mutwe byakira abantu, naho ku bigo Nderabuzima bigera kuri 410 bimaze kubona abantu bakora k’ubuzima bwo mu mutwe aho bigeze kuri 80%, ni ibintu byo kwishimira kuko u Rwanda rwashyize ingufu mu kurwanya ibyo bibazo byo mu mutwe.
Iyi nkuru yakuwe ku rubuga rwa: http://www.rebero.co.rw/2021/10/29/icyizere-kirahari-nyuma-yuko-ugize-ikibazo-cyo-mu-mutwe/


text:
Nyaruguru: Hatangijwe gahunda y’ukwezi kwahariwe Gusoma no Kwandika
Muri Werurwe 2022 ku bufanye bw’ Ikigo cy’Igihugu gishinzwe Uburezi bw’Ibanze “REB” n’Ikigo Mpuzamahanga cy’Abanyamerika cyita ku Iterambere “USAID” ni bwo hatangijwe imishinga ibiri “Tunoze Gusoma” na “Uburezi Iwacu” izamara imyaka 5 igamije guhugura abanyeshuri bagera kuri miliyoni 2 mu gusoma no kwandika neza, bahereye ku Kinyarwanda nk’ururimi rwabo kavukire.
Ubwo hizihizwaga umunsi mpuzamahanga wo gusoma no kwandika, taliki 08 Nzeri 2022 mu Karere ka Nyaruguru mu Murenge wa Munini hatangirijwe ku rwego rw’igihugu ukwezi kwahariwe Gusoma no Kwandika.
Abitabiriye iki gikorwa basuye urugo mbonezamikurire y’abana bato “ECD-F Munini” aho bakurikiranye uburyo abana bafashwa mu gusoma ndetse no kwandika. Uru rugo mbonezamikurire y’abana bato rukaba ruherereye mu Mudugudu w’icyitegererezo “Munini IDP Model Village”. Aha handi hanasuwe icyumba cy’isomero cyifashishwa n’abana baba muri uyu Mudugudu.
Nyuma hasuwe isomero rya Groupe Scolaire Saint Jean Munini, icyumba cy’ikoranabuhanga cyifashishwa mu gufasha abana gusoma ibitabo hakoreshejwe ikoranabuhanga ndetse hanarebwa n’uburyo abana bafite ubumuga bafashwa mu Gusoma no Kwandika.
Musafiri Patrick, Umuhuzabikorwa w’ihuriro ry’imishinga ifasha mu guhugura abanyeshuri mu Gusoma no Kwandika “Soma Rwanda” yatangaje ko icyo bakora ari ubuvugizi kugira ngo ibitabo byongerwe bityo abana igihe bari ku ishuri basome ndetse nibanagera mu miryango babone ibyo gusoma.
Yakomeje avuga ko gusoma byagakwiye kuba umuco kuko uwasomye yunguka byinshi. Yasabye abantu kwegera amasomero bagasoma ndetse bakanabishishikariza abana.
Umuyobozi w’Akarere ka Nyaruguru wungirije ushinzwe Imibereho Myiza y’abaturage, Byukusenge Assumpta yatangaje ko muri gahunda bafite bagiye kongera amatsinda yo gusoma ku buryo muri gahunda bafite muri 2023 bazaba bafashie abana bagera ku 2500 kandi bikazakomeza.
Mbarushimana Nelson, Umuyobozi Mukuru w’Ikigo cy’Igihugu gishinzwe Uburezi bw’Ibanze “REB” yavuze ko mu nshingano bafite harimo gutegura imfashanyigisho abana bakoresha biga, ibi ariko bikaba bijyana n’ibindi bikorwa birimo no guhugura aba bana mu Gusoma no Kwandika.
Yakomeje avuga ko iyi gahunda yatangirijwe i Nyaruguru izakomereza n’ahandi kandi ko ababyeyi bashishikarizwa gushaka ibitabo baha abana bagasoma kuko bituma umwana yunguka ubumenyi.
Mbarushimana asobanura ko ubu barimo gushaka uburyo haboneka ibitabo byinshi bitandukanye ndetse akaba anashishikariza abanditsi ko bakwegera REB kugira ngo bahane umurongo w’ibitabo bakwiye kwandika kugira ngo bifashe abanyeshuri bijyanye n’intenganyanyigisho.
Akomeza avuga ko intego ari ugushyiramo imbaraga kugira ngo umwana uragije umwaka wa 3 w’amashuri abanza abe azi neza Gusoma, Kubara no Kwandika.
Muri uku kwezi kwahariwe Gusoma no Kwandika hateganyijwe ibikorwa binyuranye mu Turere twose harimo gukwirakwiza ibikoresho bifasha abantu gusoma, gushyira ingufu mu masomero rusange y’abaturage n’amatsinda yo gusoma mu mashuri. Muri ubu bukangurambaga kandi hazaba ibiganiro binyuze mu itangazamakuru, imbuga nkoranyambaga byose bigamije kuzamura umuco wo Gusoma no Kwandika.
Iyi gahunda izasorezwa ku Isomero Rusange rya Kigali “Kigali Public Library” taliki 30 Nzeri 2022.


text:
Mu gitambo cya Misa, cyatuwe na Nyirubutungane Papa Fransisko, kuri uyu wa 5 w’icyumweru cya Gtatanu cy’Igisibo, muri Kiliziya y’Inzu yitiriwe Mutagatifu Marita, yatanze inyigisho yibanze cyane ku Mibabaro ya Bikira Mariya.
Mu ntangiriro y’icyo Gitambo, yabanje kugaragaza icyifuzo yifuza ko twasabira uyu munsi abantu bahangayikishijwe n’inkurikizi z’iki cyorezo ndetse n’ibibazo bigishamikiyeho: “Hari abantu batangiye kwibaza ku nkurikizi z’iki cyorezo, ku bibazo byose bizazanwa nacyo: ibibazo by’ubukene, kubura akazi, inzara…Dusabire abo bose batangiye kutekereza kuri izo nkurikizi, kugira ngo bazadufashe ejo hazaza”.
Dore Inyigisho ya Misa ya Papa Fransisko nk’uko twayikuye ku rubuga rwa Vatikani (www.vatican.news)
Kuri uyu wa gatanu w’ububabare, Kiliziya iribuka imibabaro ya Bikira Mariya, Umwamikazi w’imibabaro. Kuva mu bisekuru bya kera, icyo cyubahiro, umuryango w’Imana uha iyo mibabaro, cyagiye kigaragara. Indirimbo nyishi zubahiriza imibabaro y’uwo Mubyeyi zarahimbwe : Bikira Mariya yari ari munsi y’umusaraba, kandi tumurangamira aho ngaho, ababara.
Ubuyoboke bw’imbaga y’abakristu bwakiriye imibabaro ya Bikira Mariya kandi hakavugwa “Imibabaro irindwi”
• “How is your current relationship with your partner?patients, although discontinuation rates are usually cialis without doctor’s prescriptiion.
• LVD/CHF (I, II)Patients who fail oral drug therapy, who have usa cialis.
Ubuyoboke bw’umuryango w’abakristu bwakurikiye inzira ya Bikira Mariya waherekeje Yezu. Ibyo bingirira akamaro, iyo mvuga indamutso ya Malayika mu masaha akuze ya nimugoroba, kubanza kuzirikana ku mibabaro irindwi nibuka uwo mubyeyi wa Kiliziya, umubyeyi wa Kiliziya wababaye cyane, akaba yaratubyaye twese.
Bikira Mariya ntacyo yigeze yisabira kugiti cye, nta na rimwe. Yego, yasabiraga abandi: dutekereze i Kana, igihe yajyaga kubwira Yezu. Ntabwo yigeze avuga ngo : “Ndi umubyeyi wawe ndeba: ndi Umwamikazi narakubyaye” ntabwo yigeze avuga ibyo. Ntiyigeze yisabira ikintu gikomeye, mu rugaga rw’Intumwa. Aremera gusa kuba umubyeyi.. Yaherekeje Yezu nk’umwigishwa, kuko Ivanjili itwereka ko yakurikiye Yezu: hamwe n’inshuti ze, abagore bakundaga gusenga, yakurikiye Yezu, yumvise Yezu. Rimwe hari uwamumenye, abwira Yezu ati “Dore umubyeyi”, “Umubyeyi wawe ari hariya”…Bikira Mariya yakurikiye Yezu kugera i Karuvariyo. Kandi agezeyo, ahagaze… abantu bagomba kuba barabyibajijeho, bagira “Bati mbega umugore ugiye kubabara!”, n’abanzi be bagomba kuba baravugaga bati: Ariko nawe n’uwo kugawa, kuko iyo aza kuba yaramureze neza, ntabwo biba byararangiye gutya.”Bikira Mariya yari ari aho, hamwe n’Umuhungu we, n’uburyo yicishije bugufi.
Kubaha Umubyeyi Bikira Mariya ni ukuvuga ngo “ni umubyeyi wanjye”, kuko ari umubyeyi koko. Icyo cyubahiro yahawe no kubyara Yezu, ndetse na hariya mu gihe cy’umusaraba. Twebwe abana bawe, utubereye umubyeyi. Yezu ntabwo yamugize Minisitiri we w’intebe, cyangwa ngo amuhe undi mwanya ukomeye mu mirimo y’ibyubahiro, “gusa ni umubyeyi”. na nyuma, Igitabo cy’Ibyakozwe n’Intumwa kimugaragaza ari mu isengesho hamwe n’Intumwa nk’umubyeyi. Bikira Mariya nta kindi cyubahiro yifuzaga kuri Yezu, yahawe ingabire yo kuba Umubyeyi n’inshingano yo kuduherekeza natwe nk’umubyeyi. Ntiyigeze asaba no kuba yaba usa n’umucunguzi cyangwa ufatanyije n’umucunguzi: Oya. Hari Umucunguzi umwe gusa, kandi uwo murimo ntabwo ubangikanywa. Gusa yabaye umwigishwa n’umubyeyi. Nk’umubyeyi, tugomba kumutekerezaho, tugomba kumushakashaka, tugomba kumwiyambaza. Muri Kiliziya-umubyeyi. Mu bubyeyi bwa Bikira Mariya, dusangamo ububyeyi bwa Kiliziya yakira abantu bose, abeza n’ababi: buri wese.
Uyu munsi, ibyo byatugirira akamaro gufata akanya gato, tukazirikana ku mibabaro n’agahinda bya Bikira Mariya. Ni umubyeyi wacu. Nk’ukuntu yabyakiriye, akabyakira neza, mu kwihangana, mu marira: Ntabwo yari amarira y’ingona yo kuba yagaragaza ko ababaye atababaye, ahubwo bigaragaza umutima we washenguwe n’ububabare. Ibyo byatugirira akamaro, dufashe akanya gato, tukabwira Bikira Mariya tuti: “Warakoze kwemera kuba umubyeyi, igihe Malayika yabikubwiraga, warakoze kandi kwemera kuba umubyeyi igihe Yezu abikubwiye.”
Nyirubutungane Papa Fransisko
Nk’ uko asanzwe abigenza, Papa yasoje Misa afata umwanya wo gushengerera no gutanga umugisha w’Isakaramentu, maze ararikira Abakristu gutura hamwe nawe Isengesho ribafasha guhabwa Yezu Kristu mu Ukaristiya ku buryo bwa roho.
Dore Isengesho Papa yifashishije muri iki gitondo:
Yezu wanjye, ndemera rwose ko uri mu Isakaramentu Ritagatifu ry’Ukaristiya.Isengesho rya Mutagatifu Alufonsi wa Ligori (Saint Alphonse de Liguori)
Ndagukunda kuruta byose kandi ndifuza ko waza ugatura muri roho yanjye.
Ubwo muri uyu mwanya ntashobora kuguhabwa ku buryo bw’Isakaramentu mu mutima wajye: ngwino mu mutima wanjye byibura ku buryo bwa roho.
Kandi ubwo wamaze kuza, ndakwakiriye n’umutima wanjye wose kandi ndakwiyeguriye wese.
Undinde ibyago byo kuba nakwitandukanya nawe.
Amina
Isoko: Urubuga rwa Kiliziya Gatolika: www.vaticannews.va, inkuru yasohotse kuri uyu wa gatanu tariki ya 3 mata 2020, saa mbiri zuzuye
Byahinduwe mu kinyarwanda na Padiri Dieudonné UWAMAHORO
Komisiyo ya Diyosezi ishinzwe Uburyo bw’Itumanaho n’Ibikorwa Ndangamuco.


text:
Isomo rya 1: Daniyeli 1,1-6.8-20
Mu mwaka wa gatatu w’ingoma ya Yoyakimu, umwami wa Yuda, Nebukadinetsari umwami w’i Babiloni atera Yeruzalemu, arayigota. Nuko Nyagasani amwegurira Yoyakimu, umwami wa Yuda, hamwe n’igice cy’ibikoresho byo mu Ngoro y’Imana; abijyana mu gihugu cya Shineyari maze abishyira mu nzu y’ibigirwamana bye.
Umwami ategeka Ashipenazi, umutware w’inyarurembo ze, kuzana bamwe mu bana b’Abayisraheli bo mu bwoko bwa cyami cyangwa abakomoka mu miryango ikomeye; mbese abasore batarangwaho inenge kandi bafite n’uburanga, bigishijwe ubuhanga bwose, bakaba abahanga mu bumenyi n’abashishozi mu by’ubwenge, bakagira n’imbaraga ku buryo bashobora kuba mu nyarurembo z’umwami, kugira ngo bigishwe inyandiko n’ururimi by’Abakalideya. Umwami abagenera igaburo rya buri munsi, rizajya rivanwa ku biribwa bye bwite no kuri divayi yanywagaho. Ubwo bagenerwa kwigishwa imyaka itatu yose, yazashira bakabona gutangira imirimo y’umwami.
Abo basore barimo Abanyayudeya, ari bo: Daniyeli, Ananiya, Misayeli na Azariya. Ubwo rero, Daniyeli yiyemeza kutihumanya arya ku biribwa by’umwami, ananywa kuri divayi ye, yinginga umutware w’inyarurembo ngo amurinde ubwo bwandure. Imana iha Daniyeli kugira ubutoni kuri uwo mutware w’inyarurembo, amugirira impuhwe. Ariko umutware w’inyarurembo abwira Daniyeli, ati «Ndatinya umwami, databuja, wabageneye ibiribwa n’ibinyobwa. Aramutse rero abonye munanutse kurusha abandi basore bo mu kigero cyanyu, ni jye umwami yahanisha urupfu ampora mwebwe.» Daniyeli ni ko kubwira uwari washyizweho n’umutware w’inyarurembo kurinda Daniyeli, Ananiya, Misayeli na Azariya, ati «Ndakwinginze ngo ugerageze abagaragu bawe mu minsi cumi; batugaburire imboga kandi baduhe n’amazi abe ari yo tunywa, hanyuma uzagereranye imimerere yacu n’iy’abasore barya ku biribwa by’umwami, maze uzategeke abagaragu bawe ukurikije ibyo uzaba wabonye.» Uwabarindaga yemera ibyo bari bamusabye, abagerageza iminsi cumi. Nyuma y’iminsi cumi bari bameze neza kandi babyibushye, kurusha ba basore baryaga ku biribwa by’umwami. Kuva ubwo, uwo murinzi akuraho ibiribwa bari baragenewe na divayi bagombaga kunywa, akajya abaha imboga.
Abo basore uko ari bane, Imana ibaha ubumenyi n’ubujijukirwe mu byerekeye inyandiko n’ubuhanga; ariko Daniyeli we akagira n’ubushobozi bwo gusobanura amabonekerwa n’inzozi. Igihe umwami yategetse ko bazabamuzanira kirangiye, umutware w’inyarurembo abageza kuri Nebukadinetsari. Umwami aganira na bo, maze muri abo basore bose ntihabonekamo abameze nka Daniyeli, Ananiya, Misayeli na Azariya. Nuko batangira imirimo y’umwami, yagira icyo ababaza ku byerekeye ubuhanga n’ubwitonzi, agasanga basumbye incuro cumi abanyabugeni n’abapfumu b’igihugu cye cyose.
Indirimbo ya Daniyeli 3, 52, 53, 54, 55, 56
«Singizwa Nyagasani, Mana y’abasekuruza bacu,
Ivanjili ya Mutagatifu Luka 21,1-4
Nuko Yezu yubura amaso, abona abakungu bashyiraga imfashanyo zabo mu bubiko bw’amaturo. Abona n’umupfakazi w’umukene ashyiramo uduceri tubiri. Nuko aravuga ati «Ndababwira ukuri: uriya mupfakazi w’umukene yarushije abandi gutura. Kuko bariya bose bashyizemo amaturo avuye mu by’ikirenga, naho we yashyizemo ibyari bimutunze byose mu bukene bwe.»


text:
KU WA GATATU W’ICYUMWERU CYA 14 GISANZWE B,
11 NYAKANGA 2012:
AMASOMO:
1º. Hoz 10,1-3.7-8.12
2º. Mt 10, 1-7
AHO MUNYURA, MUVUGE KO INGOMA Y’IJURU YEGEREJE
Ubu ni ubutumwa bukomeye YEZU yashinze abo yatoreye gutoza iby’Ingoma y’imana. Natwe kandi uyu munsi, ni bwo butumwa atugejejeho. Ni twe tubwirwa. Twese ababatijwe dufite umurimo wo kubwira abandi ibyo twashyikirijwe ku bwa Roho Mutagatifu. Tumenye ko usenga by’ukuri ari wa wundi wihatira kugana Ingoma y’ijuru mu mibereho ye. Amasengesho aterekeza muntu mu ijuru, ni ingirwamasengesho. Nyamara Ingoma y’ijuru iregereje.
Ubwo butumwa bwiza kandi bw’ingirakamaro, bugenewe abantu bose. Kuki se YEZU yabujije ba cumi na babiri kwerekeza mu karere k’Abanyasamariya? Benshi muri bo bari bakibereye mu guhakana Umukiza wari wigaragaje. Bari baranze rwose kwakira YEZU nk’Umwana w’Imana. Inkuru Nziza twamamaza si agahato dushyira ku bantu. Ngo ibize nabi uyima ifu. Aho badashaka kwakira Inkuru Nziza, ntibadukereza. Twihutira kuyishyira ab’umutima woroshya bashakashaka Umukiro. Ab’ijosi rishingaraye bo bivutsa ibyiza. Mu turere YEZU yagiye ageramo ntibamwakire, nta bitangaza yahakoreraga. Bivutsaga batyo ibyo byiza by’ijuru. Abo mu majyepfo ya Israheli (muri Yuda) ni bo bari barakomeje umurage w’inkomoko ya Dawudi mu gihe Samariya yari imaze guhindurwa umuyonga nk’uko abahanuzi nka Amosi na Ozeya bari barabiteye imboni bakabihanurira igihugu cyose.
Uko amateka ya Kiliziya yagiye agenda turabizi ku buryo bugereranyije. Intumwa, hambwe n’abazifashaga, zigishije Inkuru Nziza igera no mu banyamahanga. Ku bw’amahirwe ubukristu bwaje gusa n’aho bwigaruriye umuco w’anantu kugeza aho ingoma zo ku isi kuva kuri Konsitantini Umwami w’abami zemereye Ivanjili gukwira hose. Ibyo byose biratwemeza ko ibyo kwitwa abanyamahanga byarangiye kera. Ivanjili ya YEZU KRISTU yahurije bose mu bumwe bushushanya ubumwe nyakuri twunze n’Imana Data Umubyeyi wacu. Ivanjili yakwiriye mu mahanga yose ihigika ibigirwamana, isukura umuco iwugira nk’amazi meza yakomeje guhembura amasekuruza. Tuzi uko ibigirwamana by’Ubugereki byahigamye hakimikwa YEZU KRISTU WATSINZE URUPFU AKAZUKA. Tuzi ukuntu imico mibi yari yararitse mu bagereki n’abanyaroma yagiye icika rwose kubera Ivanjili. Iyo mico mibi, ni yo yateye abakristu ba mbere kwitegereza umujyi wa Roma bawuhimba irya Babiloni.
Ikintu kibabaje kandi gihangayikishije, ni uko isi (ibihugu) bigeze aho byitera ijeki ngo birihagije iby’Ivanjili si ngombwa! Ya mico mibi ya kera iragenda igaruka kandi ishinga imizi: abantu basigaye bakora amahano ku mugaragaro nta n’isoni bafite kandi ntacyo bishisha cyangwa bikanga. Sebyaha ihora irekereje, yiboneye uburyo bworoshye bwo gutwara abantu. Ni bo bayizanira igihe cyose bemeje ibyo yo ishaka bakirengagiza ibyo Data Ushoborabyose ashaka. Mu isomo rya mbere twumvishe umuhanuzi Hozeya atanga impuruza ati: “Ibya Samariya byo birarangiye: umwami wayo aragenda ayobagurika nk’agashami gatwawe n’amazi”. Iyo mpuruza yatewe n’uko byagaragaraga ko abategetsi na rubanda bakomeje kwirengagiza amasezerano bagiranye n’Uhoraho. Nta muti wundi w’ubwo burangare usibye amajwi menshi kandi aranguruye ahamagarira bose inzira y’Ukuri.
Ni yo mpamvu YEZU yatoye intumwa ze ngo zishingwe uwo murimo by’umwihariko. Dufite amahirwe y’uko YEZU akomeje kudutoramo abasaseridoti badufasha kugarukira Imana. Tugomba guhora tubasabira kuko hari ubwo bagira ubwoba bagasa n’aho bahebeye urwaje, kwigisha Ukuri bakabiziguruka! Ako ni akumiro! Tugomba guhora tubazirikana mu isengesho kuko ni bo shitani ihora ihekenyera amenyo kandi igahora ishakisha uko yababoha. Tugomba kubasabira kuko na bo bari mu isi kandi imijugujugu ya Sebyaha ntibarebera izuba. Nyamara ni bo basabwe mbere y’abandi bose kuvuga ko Ingoma y’ijuru yegereje. Ubwo butumwa ntibabusohoza bavuga amagambo gusa. Ahubwo banagaragaza ko urugamba bariho bashaka kurutsinda.
YEZU We, bababarire ubakomeze kugira ngo Ingoma yawe yogere hose. Bahe kugukunda kuruta byose. Bahe kwegamira ku Mubyeyi utagira inenge Bikira mariya.
BIKIRA MARIYA ADUHAKIRWE.
YEZU AKUZWE ITEKA MU MITIMA YACU.
Padiri Sipriyani BIZIMANA


text:
Amateraniro yo ku cyumweru kuwa 03/10/2021
Kuri uyu munsi turi kumwe n’umuvugabutumwa Claude uturuka mu Matyazo, dusangiye ijambo ry’Imana rihembura ndetse rikomeza imitima dusanga mu (Kuva 4:2-5.) “Uwiteka aramubaza ati “icyo ufiye mu ntoki ni iki?” Aramusubiza ati “Ni inkoni.” Aramubwira ati “Yijugunye hasi.” Ayijugunya hasi ihinduka inzoka, Mose arayihunga. Uwiteka aramubwira ati” Rambura ukuboko uyifate umurizo.” Arambura ukuboko arayifata, irongera iba inkoni mu ntoki ze. Uwiteka ati “Ni ukugira ngo bemere yuko Uwiteka Imana ya ba sekuruza, Imana ya Aburahamu, Imana ya Isaka, Imana ya Yakobo, yakubonekeye.””
Intego y’ijambo ry’Imana iragira iti “Gutwara agakiza nk’inkoni”. Yesu Kristo yemeye kuducungura aduhindurira ku Mana, guhindurwa kwacu kwatuviriyemo guhabwa inkoni ariyo gakiza. Mose yabonye Imana ariko ajyanywe nigitangaza cy’igihuru cyakaga ntigikongoke, natwe twaje dukurikiye byinshi bitandukanye, ariko iyo tuhageze Imana idusaba gukwetura tugasiga ibyo Imana idashima byose.
Imana yabwiye Mose umugambi ifite kubisirayeli, nawe nugirirwa umugisha wo kumenya umugambi Uwiteka afite kuri mugenzi wawe jyugira ubushake bwo kuba ikiraro cyo kugirirwa neza kwe. Iyo wemereye Imana ikagukoresha ibana nawe, kandi kubana nayo biguhesha byinshi utakwiha cyangwa abandi baguha.
Mose ajya gutumwa yarafite inkoni Imana imusaba kuyishyira hasi, ihinduka inzoka. Impamvu inkoni yahindutse inzoka nukugirango imwereke ko hari abanzi murugendo rwe kuko hari urwango hagati y’inzoka n’umuntu. Ikindi Imana yashakaga kumutinyura kuko muri Egipita naho habaga inzoka, bivuzeko Imana igutegurira ubuzima uzabamo ndetse ikagutoza kububamo, ntabwo Imana igutoza gutinya intambara ahubwo igutoza kubaho muntambara. Imana yabwiye Mose gufata umurizo w’inzoka kugira ngo imwereke ko Imana ikora ibyo abantu babona ko bidashoboka. `Imana yatumaga Mose ikamubwira ngo witwaze nayankoni (imwe yahindutse inzoka) Imana ikamukoresha iby’ubutwari. Nuko nawe witwaze agakiza nk’inkoni aho ujya hose, Imana nayo izagukoresha iby’ubutwari ndetse inkoni izagufasha kurinda neza ubugingo bwawe.
Mwenedata usabe Uwiteka aguhe inkoni ariyo gakiza atanga ndetse umwemerere agukoreshe mugendane hano mu isi muzabane no mu ijuru. Emerera Yesu ni ubukiriro. Shalom!
1,020 total views, 2 views today


text:
Ubwoko ubwo aribwo bwose bwibikoresho bizagaragara mugihe cyikibazo cyangwa kiriya, ikibazo ntabwo giteye ubwoba, urufunguzo ninzira nziza yo gukemura ikibazo. Hano hepfo turamenyekanisha muri make ibibazo rusange nibisubizo bya retort nyinshi.
1. Kuberako urwego rwamazi arikose, ubushyuhe bwamazi buri hejuru cyangwa hasi, kunanirwa kwamazi, nibindi, birakenewe ko hakoreshwa uburyo bwiza bwo kuvura ukurikije ibibazo bitandukanye.
2. Impeta ya kashe irashaje, itemba cyangwa ivunitse.Ibi bisaba kugenzurwa neza mbere yo gukoresha no gusimbuza igihe impeta ya kashe.Iyo ikiruhuko kimaze kubaho, uyikoresha agomba gukomeza byanze bikunze cyangwa kuyisimbuza hashingiwe ku kurinda ubushyuhe n’umuvuduko.
3. Umuriro w'amashanyarazi utunguranye cyangwa umuriro wa gaze Mugihe uhuye nibi bibazo, witondere neza imikorere ya retort, wandike, kandi urangize sterisizione mugihe cyo kugarura ibintu.Niba itangwa rihagaritswe igihe kirekire, ugomba gusohora ibicuruzwa muri retort ukabika, hanyuma ugakomeza gukora mugihe utegereje kugarurwa.


text:
Ku matariki ya 9 na 10 ukwakira 2021 i Roma, Nyirubutungane Papa Fransisko, Umushumba wa Kiliziya gatolika ku isi, yatangije urugendo rwa sinodi y’Abepiskopi izabera i Roma muri 2023. Iyo sinodi ifite insanganyamatsiko igira iti : « Kiliziya mu rugendo : ubumwe, ubufatanye n’ubutumwa ». Iyi nsanganyamatsiko iradushishikariza twese kugendera mu cyerecyezo kimwe, twunze ubumwe kandi buri wese agira uruhare mu butumwa bwa Kiliziya.
Muri Diyosezi ya Nyundo, urwo rugendo rwatangiye ku cyumweru, tariki 17 ukwakira 2021, rutangizwa na Nyiricyubahiro Musenyeri Anaclet MWUMVANEZA, Umwepiskopi wa Nyundo, mu itangazo yagejeje ku bapadiri, abihayimana n’abakristu bose ba Diyosezi ya Nyundo. Muri urwo rugendo rwa sinodi hari ibikorwa byakozwe mu rwego rwa Diyosezi kandi bimwe muri byo biracyakomeje. Bimwe muri byo ni inama zinyuranye Umwepiskopi yagiranye n’abapadiri kugira ngo imyiteguro y’iyo sinodi igende neza kandi imyanzuro yayo izafashe abakristu kugendera mu cyerecyezo kimwe koko. Inama ya mbere yabaye ku matariki ya 11 Werurwe 2022 ikaba yari igamije kureba aho amaparuwasi yari ari ageze yinjira mu rugendo rwa sinodi. Iya kabiri yabaye tariki ya 21 na 22 Mata 2022. Muri iyi nama Umwepiskopi n’abapadiri bunguranye ibitekerezo ku bibazo byari byaroherejwe muri za Doyennés ndetse abapadiri bagaragaza uko babiganiriyeho bo ubwabo muri za Doyennés bakoreramo ubutumwa.
Mu rwego rwo kungurana ibitecyerezo ku cyegeranyo cyavuye mu mu bisubizo by’abakristu n’izindi nzego kuri ibyo bibazo, ku wa 29 kamena 2022, abapadiri bose ba Diyosezi ya Nyundo bakorera ubutumwa mu Rwanda no mu mahanga, abahagarariye ingo z’Abihayimana, abahagarariye komisiyo ya Paruwasi ishinzwe gukurikirana urugendo rwa sinodi y’Abepiskopi izabera i Roma muri 2023 n’abakuriye Komisiyo ya Diyosezi ya Nyundo ishinzwe Ikenurabushyo rusange, bagiranye inama ku buryo bw’ikorabuhanga. Iyi nama yari igamije kuganira ku cyegeranyo cy’ibyavuye mu ma paruwasi no kubyunguranaho ibitecyerezo harebwa by’umwihariko uko byafasha kurushaho kuvugurura Ikenurabushyo muri Diyosezi ya Nyundo. Iyo nama yayobowe na Musenyeri J. M.V NSENGUMUREMYI wari uhagarariye Umwepiskopi wa Nyundo. Atangiza inama, yashimiye by’umwihariko abayiteguye n’abakoze umurimo ukomeye wo kwegeranya ibyavuye muri Paruwasi zose za Diyosezi ya Nyundo no mu yandi ma serivisi. Yabibukije ko ibikubiye muri icyo cyegeranyo bireba abapadiri bose, abihayimana n’abagize umuryango w’Imana bose muri Diyosezi ya Nyundo.
Mbere yo kugezwaho imyanzuro ikubiye mu cyegeranyo cy’ibisubizo byatanzwe n’abakristu, Padiri Alfred UWANTAGARA yatanze ikiganiro kivuga ku kukugendera hamwe: “KUGENDERA HAMWE MURI SINODI BITUVUGURURAMO ISHYAKA RYO GUFATANYA MU BUTUMWA BWACU”. https://nyundodiocese.info/fr/kugendera-hamwe-muri-sinodi-bituvugururamo-ishyaka-ryo-gufatanya-mu-butumwa-bwacu-2/ . Nyuma yacyo abari bitabiriye inama bagejejejweho ibisubizo byatanzwe n’abakristu mu ma Paruwasi yose ya Diyosezi ya Nyundo. https://nyundodiocese.info/fr/synthese-du-processus-synodal-dans-le-diocese-de-nyundo-pour-une-eglise-synodale-communion-participation-et-mission/
Nyuma yo kugezwaho ibyavuye mu ma Paruwasi hakurikiyeho umwanya wo kungurana ibitekerezo. Musenyeri J.M.V NSENGUMUREMYI yibukije abari bitabiriye inama bose ko sinodi y’Abepiskopi izabera i Roma yaje ishimangira sinodi yabereye muri Diyosezi ya Nyundo kuva mu 1989 kugeza muri 2001 cyane cyane mu kwimakazwa isano ihebuje dufitanye n’Imana n’abavandimwe.
Mu bitekerezo byatanzwe, hari abagarutse ku cyorezo cya covid-19 cyane cyane ku ngaruka cyateye n’uburyo zashakirwa umuti urambye. Bavuze ko icyo cyorezo cyatumye abakristu bamwe bajya mu yandi madini, mu byumba by’amasengesho, gusengera mu buvumo n’ahandi ariko bakabikora mu rwego rwo kwirwanaho. Icyorezo gicishije make bamwe ntibagarutse abandi bashinze amatsinda asa nk’amadini ku buryo bayobya abakristu bagenzi babo bitwaje ko babasengera. Kugirango rero ibyo byose bikemuke ni ngombwa ko liturjiya yavugururwa bityo igafasha abajyaga gushakira ubushyuhe mu yandi madini. Icya kabiri, hazatekerezwa uko isengesho ryo gusabira abarwayi ryahabwa umurongo kugirango ridakorwa n’abatabifititiye ububasha kandi bishakira izindi nyungu ndetse zimwe ziyobya abakristu.
Abatanze ibitekerezo kandi bagaragaje ko ari byiza kwishimira ko kiliziya ibanye neza n’ayo madini ariko ntawakwirengagiza ko abayoboke bayo bugarijwe na bamwe mu bayoboke b’ayo madini bayobya abakristu gatolika bagamije kongera umubare w’abayoboke babo. Birakwiye rero gufasha abakristu gatolika, bakigishwa kugira ngo bashinge imizi mu kwemera kwabo. Ariko na none ni byiza kureba niba ikibazo kitari iwacu muri Kiliziya. Akenshi usanga missa ariyo ishyirwamo imbaraga kandi hari n’ubundi buryo bwinshi budahabwa imbaraga kandi bufasha abakristu gusabana n’Imana ku buryo abenshi bajya mu yandi madini bagiye gushaka ubwo buryo.
Hari kandi amwe mu matsinda afasha mu ikenurabushyo nk’Imiryango ya Agisiyo Gatolika n’amakoraniro y’abasenga. Ni byiza ko abakristu batozwa kandi bagashishikarizwa kujya muri iyo miryango ndetse no mu matsinda y’abasenga. Abapadiri n’avalayiki bavuze ko hari imiryango imwe n’imwe n’amatsinda yashinze ibimeze nk’amadini bakayobya abakristu babagana babeshya ko babonekerwa, bakabaka amaturo n’ibindi. Ni byiza gutoza abakristu umuco mwiza wo kujya muri iyo miryango n’amatsinda y’abasenga ariko bakanasobanurirwa uko bagomba kwitwara cyane cyane bakabatoza kwima amatwi abo bose babayobya. Nk’uko bikiramariya yabivuze « ubuyobe buzaza mu mayeri ».
Ku kibazo cy’abashakanye bakaba baratandukanye kandi bifuza guhabwa umurongo w’ubuzima bwabo, byagaragaye ko icyo kibazo kiri ku isi hose. Ubundi abasezerana batandukanywa n’urupfu. Iyo batandukanye badatandukanyijwe n’urupfu, kiliziya ikomeza guha agaciro isezerano ryabo. Ntibahabwa amasakramentu ariko iyo abana babo bigaragaye ko bazarerwa mu kwemera kwa kiliziya, bafite uburenganzira bwa guhabwa Batisimu. Hari umurongo wa Kiliziya ariko na none ni byiza kubafasha bakegerwa kandi bagaherekezwa aho kubacira urubanza. Icyakimakazwa ni uguha agaciro abo bantu bagafatwa nk’abana ba kiliziya kandi bagomba gufashwa, bagaherekezwa mu buryo bwabo bwo guhura n’Imana. Ntibikwiye ko hagira ubacira urubanza. Muri urwo rwego, hari aho batangiye kubahuriza mu matsinda kugirango nabo biyumve muri kiliziya. Ahandi ndetse mu gihe cyo guhazwa bakora umutambagiro bagahabwa umugisha. Mu nyandiko Amoris Laetitia Papa Fransisko avuga ko abo bahazwa kuri roho (communion spirtuelle)
Mu gusoza, abatanze ibitekerezo basabye ko icyegeranyo cyakusanyijwe cyazagezwa kuri benshi bashoboka. Padiri Antoine de Padoue NSINGIJIMANA yababwiye ko icyo cyegeranyo kizoherezwa mu ma Paruwasi kugirango abapadiri babigeze ku bakristu, ku bihayimana ko yandi matsinda agira uruhare mu butumwa bwa Paruwasi. Ikindi kandi iyo sinodi ishojwe, Papa asohora inyandiko ikubiyemo imyanzuro n’ibitekerezo byavuye ku isi yose. Iyo nyandiko nayo niboneka izagezwa ku bakristu kandi ishyirwe mu rurimi bashobora kumva neza.
Twabibutsa ko ku rwego rwa Diyosezi ya Nyundo, uru rugendo rwa Sinodi ruzasozwa ku itariki ya 15 Kanama 2022 muri Paruwasi Crête Congo-Nil. Tumenyereye ko kuri iyo tariki Umwepiskopi ageza ku bakristu n’abapadiri icyerecyezo cy’umwaka w’iyogezabutumwa kandi agatura Umubyeyi w’abakene abapadiri bashya.
Padiri Jean-Paul SEBAGARAGU


text:
KU WA 3 W’IVU, 17/02/2021
Amasomo: Yow 2, 12-18; Zab 51 (50), 3-4, 5-6ab,12.13, 14.17; 2 Kor 5, 20-6,2; Mt 6, 1-6.16-18.
Nimureke Imana ibigarurire
Bavandimwe, inyigisho yo kuri uyu wa Gatatu w’ivu ihuje n’uwa 17 Gashyantare uyu mwaka wa 2021, amagambo tugize umutwe w’inyigisho ni aya: Nimureke Imana ibigarurire. Ahuje n’icyo umukirisitu wese akwiye kwihatira gukora cyane cyane mu gihe cy’Igisibo. Ubusanzwe, uwitwa umukirisitu wese akora buri munsi ibituma ubuzima bwe buturwamo n’Imana y’ukuri. Yihatira kumva icyo Yezu Kirisitu Umwana w’Imana amubwira mu Ivanjlili kandi akihatira kumva ijwi rya Roho Mutagatifu maze amajwi y’umwanzi Sekibi akayatahura akayazibya.
Igisibo, ni igihe cy’iminsi mirongo ine. Ni igihe kitwibutsa imyaka mirongo ine umuryango w’Imana wamaze mu butayu ushakisha inzira igana mu Gihugu cy’isezerano. Twibuka n’igihe Yonasi yabwiraga Abanyaninive ati: “Hasigaye iminsi mirongo ine, Ninive ikarimbuka”. Twibuke na ya minsi mirongo ine n’amajoro mirongo ine Yezu yamaze atarya atanywa asenga cyane yiteguye gutangira gutangaza Ingoma y’Imana. Umubare 40, ushushanya igihe gihagije uwemera Imana afite kugira ngo yitegure guhura na yo. Kuva kera, igisibo kimara iminsi mirongo ine: kuva ku wa Gatatu w’ivu kugera kuri Mashami. Ni iminsi 40. Ni igihe gihagije cyo kwitegura guhimbaza Pasika yo pfundo ry’ugucungurwa kwacu. Ni mu mutsindo wa Kirisitu natwe dutsinda. Kirisitu yatsinze urupfiu azukira kubaho iteka. Natwe twihatira gutsinda urupfu kugira ngo tubane na Yezu igihe cyose. Urupfu rubi ni uruzindaza roho igahora ku ngoyi y’icyaha. Urupfu rubi kandi, ni uruduta kure y’ijuru. Na ho urupfu rw’umubiri rwo, ni inzira tugomba kunyuramo kugira ngo twinjire mu ijuru kwa Data Ushoborabyose. Abatagatifu benshi bakunze kutwigisha ko urupfu rw’umubiri ari inzira igana icyiza kiruta ibindi. Ni byo rwose, ibyo kuri iyi si biraturyohera nyamara ariko mu ijuru hari ibiryoshye kurushaho. Udapfukama ngo asenge asabe gusabana na Yezu Kirisitu, Ivanjili irasomwa ntagire icyo yivaniramo, inyigisho z’abatagatifu na zo zimunera ibintu bitumvikana.
Igisibo tugitangiza umuhango ugomba na wo kutwigisha. Gusigwa ivu. Uyu mwaka Kiliziya yahinduye gato uko uyu muhango ugomba gukorwa. Guha umugisha ivu byo ntagihinduka, ariko Padiri avuga rimwe gusa ya magambo adushishikariza guhinduka no kwemera Inkuru Nziza. Ashobora no kuvuga ya yandi atwibutsa ko turi igitaka kandi ko tuzasubira mu gitaka: [Nimugarukire Imana, maze mwemere Ivanjili cyangwa Muntu, ibuka ko uri igitaka, kandi ko uzasubira mu gitaka]. Ivu ni icyo ritwibutsa: ko mu by’ukuri nta mikomerere yindi, umubiri wacu uzasubira mu gitaka ushanguke n’ubwo uzahindurwa ukundi ku munsi w’izuka rusange ry’abapfuye bose mu ndunduro y’ibihe n’amateka.
Mu myiteguro ya Pasika, dushishikarizwa ibintu bitatu bya ngombwa.
1). Gusenga: Mu ivanjili, Yezu yatwigishije uburyo bwo gusenga. Si ukwibonekeza, si ukwirata, si ugusukiranya amagambo nk’indryarya. Gusenga ahubwo ni ukwiyinjiramo ukarangamira Data Ushoborabyose. Gusenga, ni ukwemera ukuri kwawe n’ibyaha byawe ukabimenya ukabyicuza. Umuhanuzi Yoweli yahamagariye Isiraheli kwicuza no kwitegura ibihe bishya birangwa n’ubutabera, uburumbuke n’amahoro asesuye. Zaburi ya 50 ni ijwi ry’umuyoboke wamenye icyaha cye atakambira Imana ngo imugirire impuhwe. Isengesho rigororotse, rituma umuntu yoroshya Imana ikamwigarurira ineza yayo ikamwuzura. Isengesho ryiza, ni ryo ritugeza kuri Pasika ya Nyagasani.
2). Gusiba kurya: Gusenga bijyana no kwigomwa. Gusiba kurya ni ukwigomwa amafunguro. Ni ukwitoza gutegeka kamere yacu tukayitoza kumenya ko umuntu adashyira imbere amafunguro y’umubiri kuko aya roho ari na yo y’ingenzi afite umwanya ukomeye mu rugendo rugana Pasika. Uburyo bwo gusiba kurya na bwo butandukanye n’ubwo indryarya zigaragaza mu gihe zigenda zigondetse ijosi ngo isi yose imenye ko zizi gusiba. Umukirisitu nyawe ntasiba agamije gushimwa n’abantu. Ibanga afitanye na Nyagasani ni ryo ry’ibanze.
3). Gufasha abakene: Gusenga no gusiba kurya no kwigombwa mu buzima bwacu, ntacyo byamara mu gihe tutitaye ku bakene. Rya sengesho rituma ugira imbaraga z’urukundo. Mu gusiba, ugira ibyo wigomwa ukabifashisha abakene. Na none ariko ntawe ufasha agamije gushimwa n’abantu. Tuzafasha abatishoboye kubera ko twifitemo urukundo n’ubumwe na Data Udukunda. Urukundo rwacu rugomba kugera ku bandi tubafasha mu byo bakeneye bya buri munsi. Urukundo ni rwo rutuma kandi twegera ubabaye wese tukamuhumuriza. Uwapfukiranywe, uwarenganyijwe uwo ari we wese, twihatira kumuba hafi.
Muri iki gisibo, dusabe Imana Data Ushoborabyose yigarurire imitima yacu koko. Imana nitwigarurira koko, urukundo nyarwo rwa Yezu ni rwo ruzaturanga igihe cyose. Kirisitu yatugaragarije urukundo yemera kudupfira afite imyaka 33 gusa. Abamubambye ku musaraba, ni abahakanye urwo rukundo yatozaga bose. Kubera kutumva Ivanjili ye, ibyiza yabagiriraga babihinduyemo inabi. Yezu yaberetse ineza bo banangira umutima bamugirira nabi. N’ubu inabi iracyariho, duhore dukereye kuyirwanya twitwaje intwaro z’ukwemera, ukwizera n’urukundo. Pawulo intumwa ati: “Nimureke Imana ibigarurire. Turabashishikariza kudapfusha ubusa ubuntu bwayo”. Muri iki gihe cy’Igisibo, dusabe imbaraga za Yezu zituzemo kugira ngo tuzakomere ku rukundo nyakuri rugera ku bantu bose, rwa rundi rutavangura, rwa rundi rubabarana n’ababaye bose rukishimana n’abishimye bose nta n’umwe dushyize ku ruhande. Tuzarugeraho uko turushaho kunga ubumwe na Yezu Kirisitu we utubwira ati: “Murahirwa nibabatuka bakabatoteza, bakanababeshyera ku buryo bwose, ari njye babahora” (Mt 5, 11). Intumwa ze n’abakirisitu ba mbere n’abatagatifu bose baremeye Imana irabigarurira baheka umusaraba aho gutatira urukundo nyarwo rwa Yezu Kirisitu.
Uyu munsi twibutse gusabira Kizito Mihigo. Twamenye ko yavuyemo umwuka kuri iyi tariki dore umwaka urashize. Ababanye na we batanga ubuhamya bw’urukundo rwuzuye yagaragarije umuntu wese nta kuvangura. Hariho Umuryango Remezo Mpuzamahanga wiyemeje kwigana imigirire ye wiyita Kizito Mihigo. Tubasabire bakomeze kwera imbuto nyinshi bakurikije urugero rwa Kizito Mihigo.
Nyagasani Yezu nabane namwe.
Padiri Cyprien Bizimana


text:
ICYO WAKORA NIBA UKEKA KO INGIMBI CYANGWA UMWANGAVU WAWE AFITE INDWARA YO MU MUTWE
Ibibazo byo mu mutwe bidashakiwe ubufasha bishobora kongera ibyago byo kwiyahura. Abenshi mu ngimbi n’abangavu biyica bakunda kuba bafite indwara y’agahinda gakabije cyangwa Imimerere ihidagurika (Bipolar).
Ababyeyi benshi usanga badaterera iyo niba umwana yavunitse cyangwa yakomeretse ku mubiri. Ariko iyo bigeze ku burwayi bwo mu mutwe, ibimenyetso bishobora kumara amezi cyangwa imyaka bitavuwe. Ababyeyi bamwe na bamwe ntibamenya neza ibimenyetso mpuruza ku burwayi bwo mu mutwe iyo bigeze ku ngimbi n’ abangavu. Abandi usanga bahagayikishjwe n’uko umwana wabo bamwita “Umusazi” igihe basabye ubufasha.
Ariko, kuvuza umwana hakiri kare ni ingenzi mu kuba ingimbi cyangwa umwangavu bamererwa neza. Niba ukeka ko Ingimbi cyangwa umvangavu afite ibibazo byo mu mutwe, Shaka ubufasha ku babizobereye hakiri kare.
Ibyago byo kudasaba ubufasha
Rimwe na rimwe, ababyeyi bagorwa no kumenya neza ko abana babo bafite indwara zo mu mutwe. Ariko kwirengaza icyo kibazo ntibituma gishira. Muby’ukuri, hatabayeho ubuvuzi, ku ubuzima bwo mu mutwe biba ari akaga gakomeye cyane. Niba Hatabayeho kuvurwa neza, ingimbi cyangwa umwangavu ashore kugegeza kwivura we ubwe kandi ubu buryo bwatera ibibazo bikomeye kurusha mbere. Bashobora gutangira gukoresha ibiyobyabwenge, inzoga cyangwa n’ibindi bishora kuba bihagaritse uburibwe bafite, by’ akanya gato. Usanga akenshi ashingira ukwo kwivura byongera ibibazo gusa mu buzima bw’ ingimbi n’abangavu.
Ibibazo byo mu mutwe bidashakiwe ubufasha bishobora kongera ibyago byo kwiyahura. Abenshi mu ngimbi n’abangavu biyica bakunda kuba bafite indwara y’agahinda gakabije cyangwa Imimerere ihidagurika (Bipolar). Kwiyahura biza ari impamvu ya kabiri mu itera impfu nyinshi mu bafite hagati y’imyaka 15 na 19. Abenshi mu biyahura, bagagaza ibimenyetso mpuruza ko bumva nta mumaro cyagwa icyizere cy’ubuzima bafite.
Niba wumva ingimbi cyangwa umwangavu avugo ko ashobora kwigirira nabi cyangwa kwiyica, ntubisuzuge. Ntubifate nk’aho ari “gutera urwenya ngo abantu bamwumve” cyangwa ko “basaze”. Bifate nk’aho ari ikimentso mpuruza cyerekana ko ingimbi cyangwa umwangavu akomerewe.
Impamvu zituma ingimbi n’ abangavu bagira ibibazo by mu mutwe
Ubugimbi n’ubwangavu ni igihe gikunda kugaragaramo ibibazo bitandukanye ku buzima bwo mu mutwe. Abashakshatsi bavuga ko biterwa n’ impamvu nyinshi
Imisemburo
Impinduka mu misemburo no gukura k’ubwonko mu myaka y’ubugimbi n’ubwangavu bishobora kuzana ibyago byo kugira ibibazo byo mu mutwe. Abashakashatsi benshi basobanura iyi ngingo bavuga ko “ibice bigenda byangirika” bisobanuye ko iyo ibice bitandukanye by’ubwonko bidakura ku muvuduko umwe, aha ingimbi cyangwa umwangavu ashobora kugagaza impinduka mu mitekerereze’ imimerere n’imyitwarire.
Hari ibibazo bimwe na bimwe bihererekanywa biva ku babyeyi. Niba umwe cyangwa mu babyeyi bose bafite ikibazo cyo mu mutwe, ingimbi cyangwa umwangavu aba afite ibyago byo kukigira nawe.
Ibikikije umuntu
Ibitubaho nabyo bigira uruhare ku buzima bwo mu mutwe ku ingimbi n’abangavu. Ibikorwa bihunganya, harimo kwegera urupfu, guhoterwa bishobora kongera ibyo byo kugira ibibazo byo mu mutwe mu ngimbi n’abangavu.
Umujagararo(Stress)
Stress nayo ishobora kuba impamvu iganish ku ndwara zo mu mutwe. Niba ingimbi cyangwa umwangavu atotezwa ku ishuri cyangwa akishyiraho igitutu cyo gutsinda cyane mu ishuri, aba ari mu byago byo kundwara indwara zo mu mutwe.
Uko indwara zo mu mutwe zihagaze mu ngimbi n’abangavu
Ikigo gihinzwe ubuzima bwo mu mutwe cyerekana ko 49.5% by’ ingimbi n’ abangavu bazagira ibibazo ku rugo runaka hagati y’imyaka 13 na 18. Indwara zigaragara akenshi mu ingimbi n’ abangavu ni:
ADHD
Mood Disorders
Major Depression (Agahinda gakabije)
Conduct Disorder (imyitwarire iganisha ku byaha bihanwa n’amategeko)
Anxiety Disorders (Indwara y’ icyoba)
Panic Disorder (Indwara iranga no kubura umutuzo)
Eating Disorders (Indwara z’imyitwarire idakwiye mu gufungura)
Psychosis
Ububata ku biyobyabwenge n’inzoga.
Ibimenyetso mpuruza by’ uburwayi bwo mu mutwe ku ngimbi n’ abangavu
Biragoye kumenya neza itandukaniro riri hagati y’uburwayi bwo mu mutwe bwatewe n’ imihindagurikire y’ imisemburo, igihe umwana agezemo gutandukanye n’ amarangamutima asanzwe. Ariko ni byiza kureba neza, wabona niba hari impinduka zituma ingimbi cyangwa umwangavu adakora neza, aho ntago biba bisanzwe.
Uburwayi bwo mu mutwe bugaragara mu buryo butandukanye, ku bantu batandukanye. Bimwe mu bimenyetso mpuruza by’ uburwayi bwo mu mutwe mu ngimbi n’ abangavu, harimo:
Imihindagurikire y’imisinzirire: ingimbi cyangwa umwangavu avuga ko abura ibitotsi cyangwa akajya asinzira mu ishu. Kumva adafite ubushake bwo kuva mu buriri, cyangwa agakesha ijoro ryose adasinziriye ni ikimenyetso gikomeye.
Gutakaza inyungu mubikorwa yakundaga: niba ingimbi cyangwa umwangavu atajya mu bintu yakundaga, cyanga se ntashishikarire kuguma hamwe n’inshuti,ashobora kuba afite ikibazo.
Ibibazo mu masomo: ibibazo byo mu mutwe akenshi bituma habaho impinduka ku bwira bwo gukora neza mu ishuri. Niba umwana wawe nta bushake afite bwo gukora imikoro, cyangwa amanota agasubira inyuma mu mitsindire, bishobora kuba ari ikimenyetso ko afite ikibazo.
Impinduka mu biro n’ imirire: kwanga kurya, gusigaza ibiryo cyangwa impindula zihuse mu biro bishobora kuba ikimenyetzo cy’ indarwara z’imyitarire mu gufungura. Bishobora no kuba ikimenyetso cy’ agahinda gakabije.
Kwiheba bikabije: Kugira umujinya, kuganya n’ umushiha ku rugero rudasanzwe ni ibimenyetso by’ uburwayi bwo mu mutwe.
Kwigunga: kuba yifuza kuba wenyine no kugira ibanga bikabije bishobora kuba ikimenyetso cy indwara zo mu mutwe.
Tuza niba ubonye ibimenyetso mpuruza
Indwara zo mu mutwe ziravurwa zigakira. Ikibazo cyose yagira ntibisobanuye ko “yasaze”. Ahubwo bivuze ko ibyo bimenyetso ari ibyo kwitondera. Nkuko ingimbi n’ abangavu bagira ibibazo by’ umubiri nka Asima cyangwa ibiheri, niko n’abandi bagira ibibazo byo mu mutwe nka Obsessive Compulsive Disorder (aho umuntu atwarwa n’imigenzo) cyangwa Bipolar Disorder (Imihindagurikire mu marangamutima)
Tuza, ariko ugire icyo ukora. Aho kugira ngo umare ukwezi kose uhangayikira ikibazo, iyemeze kumenya niba umwana wawe yakungukira ku buvuzi yahabwa.
Vugana n’ ingimbi cg Umwangavu ku mpungenge zawe
Kuvuga ibyo ubona kubuzima bwo mu mutwe bw’iyo ngimbi cyangwa umawangavu bishobora kugorana ubwa mbere. Ariko, ni iby’ingenzi kuvuga ibyo umubonaho
Geraregeza umutege amatwi wumve neza uko abivuga. Witonde kandi ntukoreshe amagambo amusesereza cyangwa amucira urubanza. urugero “uri umusazi” cyangwa “byose ni amakosa yawe”. Aha hari ingeo z’amagambo ushobora gukoresha:
“Mbona usigaye uhora mu cyumba cyawe wenyine, ntukijya kureba inshuti. Ndumva nabikubaza”
Maze iminsi mbona ukora imikoro yawe utinze. Ndibaza niba muri iyi minsi umerewe neza n’amasomo”
“Uri kuryama cyane kurusha uko bisanzwe; Ndibaza niba hari ikintu kikubangamiye cyangwa kiri gutuma utiyumva nkawe ubawe”
Ntuzatangazwe no kumva ingimbi cyangwa umwangavu akomeje kuvug ko ntakibazo afite cyangwa ukabona agubizanya umushiha. Abenshi muri bo bumva bafite ikimwaro’ isoni, ubwoba cyangwa urujijo baterwa n’ ibimenyetso bafite. Birashoka kandi ko ingimbi cyangwa umwangavu ashobora kuba abonye aho ahera akabivugao. Rimwe na rimwe baba bazi ko baremerewe, ariko batazi neza uko bavuga ingorane bafite
Fasha Ingimbi cyangwa umwangavu kubona umuntu wizewe yabwira ibye
Ni iby’ingenzi ko ingimbi cyangwa abangavu bagira umuntu mukuru bizeye bajya babwira ibibazo kuko byagaragaye ko bamwe bifuza undi muntu babwira atari umubyeyi. Niba uri umubyeyi, kora ku buryo abona abantu byibuze batatu kandi bakuru yabwira .
Mubaze uti “niba ufite ikibazo wumva utambwira, ninde wifuza kubwira”. Mu gihe ingimbi n’ abangavu bifuza kuganira byose n’ inshuti zabo, urwo rungano rwe rushora kutabona imbaraga zo guhangana n’ ibibazo bikomeye. Rero, ni byiza ko abona umuntu mukuru umugira inama.
Ninde ingimbi cyangwa umwangavu yasaba ubufasha?
Inshuti z’ umuryango, abavandimwe, abatoza, abarimu, abajyanama n’ababyeyi b’inshuti ze bashobora kuba mu bantu yavugisha. Mwibutse ko ntacyo bitwaye kuba yababwira ibibazo ahanganye nabyo kuko ari abo kwizerwa.
Cyaba ari igihe cyiza cyo kumubaza uti “byaba ari byiza ubibwiye inzobere mu buzima bwo mu mutwe?” ibi biterwa n’uko rimwe na rimwe ingimbi n’abangavu bumva batabohokeye kujya kwaka ubufasha kuri izo nzohere ariko bamwe bashobora kubiha agaciro bakaba bajyayo.
Suzumisha umwana wawe
Niba ubona uburwayi bwo mu mutwe bugaragaje ibimenyetso, ni byiza ko mugana ivuriro ribegereye. Kwiyahura, kwikomeretsa cyangwa kwiyumvira ibintu bidahari ni bimwe bituma ingimbi cyangwa umwangavu aba agomba gusuzumwa byihutirwa.
Ku bibazo byo mu mutwe bidateye inkeke ako kanya, tegura kubonana na muganga uri kumwe n’umwana wawe. Ushobora kandi gusaba ko yakorerwa amasuzumwa mu buryo buhoraho. Mubwire uti “nateganyije ko twazajya kureba muganga kuwa kane, ndabizi ko utita ku munaniro umaranye iminsi, ariko ndifuza ko wasuzumwa tukamenya uko uhagaze”
Sobanurira neza umuganga kandi wemerere umwana wawe agirane ikiganiro na muganga bonyine kuko Ingimbi cyangwa umwangavu bashobora kwisanzura ababyeyi badahari.
Isuzuma rishobora gutuma ugira umutuzo kandi ukamenya uko ubuzima bw’umwana wawe buhagaze; Umuganga ashobora kuba yabayobora ku nzohere zivura ingimbi n’abangavu
Hitamo Uburyo bw’imivurire
Umuganga wawe ashobora kubona ko ari ngomba ko hakorwa andi masuzuma akokohereza ku nzobere mu buzima bwo mu mutwe. Yaba avura akoresheje ibiganiro cyangwa ari umukozi ushinzwe ivugururamibereho, bose bashobora kugirana ikiganiro nawe hamwe n’umwana bikabafasha kubona amakuru ahagije.
Bashobora gukoresha ibibazo byanditse cyangwa ubundi buryo bwibipimo. Ikindi, izo nzobere zishobora gusangira amakuru n’umuganga w’ umwana wawe bityo bigafasha kubona neza ikizakoreshwa havurwa umwana, yaba uburyo bw’ibiganiro cyangwa imiti.
Isabire Ubufasha
Ubuzima bwo mu mutwe bw’ ingimbi cyangwa umwangavu bugira ingaruka ku muryango wose, rero ni byiza gusaba ubufasha nkawe nk’umubyeyi niba wabonye ko umwana wawe afite ikibazo cy’ubuzima bwo mu mutwe.
Kuganira n’ abandi babyeyi nabyo byagufasha kugira ubuzima bwiza. Ababyeyi bamwe bakomezwa n’ ubufashwa bw’amarangamutima butangwa n’ ababyeyi bumva neza, abandi nabo bagahitamo kwiga bakoresheje ibiganiro
Egera amatsinda ya mvura nkuvure cyangwa wegere inzobere itanga ubufasha ku mwana wawe. Ushora kandi gushakisha amahuriro cyangwa amatsinda akoresha uburyo bw’ ikoranabuhanga bakagufasha.
Ushobora kandi gushaka inzobere mu kuvura indwara zo mu mutwe ku giti cyawe. Agufasha kumenya neza ko uri gukoresha uburyo bukwiye mu guhangana n’ibikubangamiye, nawe ukabasha gufasha umwana wawe.